
La Karavelo 

Beletra Esperanto-Revuo pri la Portugallingva Literaturo 


Fondita de Joao Jose Santos, en Poriugalio, en oktobro 2007 


en Evoro, Portugalio, domo de la verkisto 

Garcia de Resende 
1470 - 1536 


■=> paĝoj 
21-24 











La Karavelo n-ro 013 


2 


La Karav 
janu 



1 Kovrilo: domo de Garcia de Resende 

2 Enhavo - Kolofono 

3 La UEA-kontoj (ĉefartikolo) 

5 Fernando Pessoa (poezio): 

Mesaĝo (32-a) 

6 Skizo pri Historio de Brazila 
Arkeologio (historio) 

9 Humberto de Campos (rakonto): 
Monstro 

12 Tertulianus (religio): 

Kristano ne serĉu Sciencon! 

14 Poezio: 

Min allogas maro portugala 

Portugala moro 

Velo 

Bajkalo kaj Atlantiko 

15 Testudo (poezio) 

15 Gervasio Lobato: 

Baptopatra nomo (rakonto) 

18 Universalaj Kongresoj de Esperanto 
(2-a - 1906) (historio) 

21 Garcia de Resende (historio): 

Prologo de T Ĝenerala Poemaro 

24 Fotoraporteto: 

Evoro, en Portugaiio 


El la redaktejo 
El la redaktejo 
Joao Jose Santos 
Joao Jose Santos 

Roberto Ribeiro 

Paulo Sergio Viana 

Gerrit Berveling 

Nikolaj Neĉaev 


Luiza Carol 
Eduardo Novembro 

Djalma Pessata 

Joao Jose Santos 

Joao Jose Santos 


Kiel ni povas plibonigi 
La Karavelon 
por ke ĝi meritu lokon 
sur unu el viaj bretoj? 


La Barko: La artikoloj enhavantaj la apudan bildon estas la plej facilaj 
por komencantoj. Uzu ilin por plibonigi vian lingvonivelon, aŭ tiun de 
viaj lernantoj. La vortoj de la artikoloj enbarkigitaj nur estos 
klarigitaj, se ili ne aperos en la Reta Vortaro: ^ 

h tt p: //w w w. reta - vo rta ro. d e/re vo/ 

Responso: Pri ĉiu artikolo, ties gramatiko, enhavo, stilo kaj 
vortprovizo responsas la koncerna aŭtoro. 

Al blindaj homoj: Kunlaboru bv. por plibonigi la legadon de La 
Karavelo far blindaj homoj. 

Uzado de tekstoj el La Karavelo: Ne uzu tekstojn el la revuo La 
Karavelo aŭ el alia skribaĵo de LK en alia gazeto, sen antaŭa laŭcela 
permeso de la LK-direktisto. Havinte permeson por uzi tekston, ĉiam 
indiku la fonton. Ekz.: «El la revuo "La Karavelo", n-ro 9, junio 2008, 
paĝoj 5 ĝis 8». Nepre neniu havas la rajton iel modifi la tekstojn, aŭ 
resumi ilin. La permeso estas nur por revuoj, neniam por libroj aŭ por 
aliaj publikigaĵoj. 


Kolofono 

Konstantaj verkistoj... 

Djalma Pessata 
Eduardo Novembro 
Edvvard Jaŝkievvicz 
Francisco VVechsler 
Geraldo Mattos 
Gerrit Berveling 
Imre Szabo 
Irina Mironova 
Joao Jose Santos 
Leo De Cooman 
Luiza Carol 
Nikolaj Neĉaev 
Paulo Sergio Viana 
Roberto Ribeiro 
Roger de Castro Gotardi 
TiborJ. Szabadi 
Valentin Melnikov 

Direktas, redaktas, kompostas 

Joao Jose Santos 

Reviziistoj 

Kurt Fischer 

Luiza Carol - pri La Barko 
Roger de Castro Gotardi 
Valentin Melnikov 

Telefono (+351) 268 919 000 
PoŝTel. (+351) 960 13 15 15 

Retadreso lakaravelo@gmail.com 
Retejo www. esperantopt.com 

Adreso 

LA KARAVELO - Dr. Joao Jose Santos 
Fonte Velha, caixa 3003 
7100-078 Estremoz - Portugal 

Recenzeblaj libroj 

estu sendotaj al la supra adreso. 

Reguloj 

Pri la principoj, labormaniero kaj reguloj 
de La Karavelo, nepre elŝutu kaj legu la 
dosieron Regularo de La Karavelo, el la 
ĉefa paĝo de nia retejo. Ĝi estas konstante 
aktualigata. 

La Katalogo de La Karavelo 
estas ĉiam aktualigita en 

www.esperantopt.com 



libera softvaro 

© Joao Jose M. Q. dos Santos 


januaro 2009 





La Karavelo n-ro 013 



Kiam mi decidis entrepreni ĉi tiun 
diversflankan esperanto-laboron, ĉirkaŭ la 
masto de La Karavelo, mi jam antaŭflaris, ke 
la du plej grandaj obstakloj al la komercado 
estos la sendokostoj kaj la bankokostoj. 

Fakte, la tro altaj prezoj praktikataj, kaj 
de la poŝtejo kaj de la banko, altigas la 
prezojn de la varoj, malhelpante ilian 
komercadon ĉefe al neeŭropaj landoj. 
Tamen, tiaj obstakloj ne estas absolutaj kaj, 
iom post iom, elturniĝema entreprenisto 
malkovras vojojn por ilin preterpasi. 

Rilate al la sendokostoj, eble iam mi 
aludos al tiu problemo kaj ties solvo. En ĉi tiu 
ĉefartikolo, mi aludos al la bankokostoj. 


LA MALMORALECO DE LA BANKOKOSTOJ 

Estas sciite, ke en malmultaj jaroj, la 
bankoj duobligas siajn riĉaĵojn. Tio 
bedaŭrinde ne okazas al plejparto de la 
civitanoj. La disvolviĝo de la aŭtomataj 
bankosistemoj ŝparigis multan monon al la 
bankoj, ĉar la civitano pli kaj pli forlasas la 
uzadon de la bankejoj, por kontroli siajn 
kontojn en la telebankejoj, kaj en la 
retbankejoj. Do, tiaj servoj devus esti 
absolute senpagaj. Tamen, la troambicio 
transformas homojn en lupojn, kaj jen oniaj 
bankoj, kiuj devus onin danki tial, ke oni ne 
ĝenas ilin ĉe la bankejoj, troŝarĝas la 
klientojn per fi-leĝaj makleraĵoj. 

pagigus ĝirmakleraĵojn ene de la lando, se la 
monĝirado okazas pere de la reto. Jen 
precize kion mi volis. 

En la unua monĝira provo, mi eksciis, ke 
la sistemo havis ruzaĵon, kiu kontraŭas sin. 
Mi klarigu: Efektive, la enlandaj monĝiroj, 
per tiu banko, ne postulas makleraĵon, sed 
por monĝiri al aliaj eŭropuniaj landoj, la 
sistemo devigas, ke tio estu farata de 
entrepreno, ne de simpla civitano. Do, la 
civitano devas iri al la bankejo por monĝiri, 
sed en la bankejo la monĝirado postulas 
makleraĵojn. Laŭ mi, tio estas trompado, 
friponaĵo. 

Kompreneble, mi povus forlasi tiun 
bankon, kaj solvi la problemon kun alia. Sed 
mia sperto de portugalia civitano jam instruis 
al mi, ke mi perdus tempon kaj tempon, kaj 
alvenus al la konkludo, ke la ŝajne bona 
banko trovus alian manieron ekspluati min. 

Estus bone, ke tiaj situacioj nur okazu en 
Portugalio, sed bedaŭrinde tiaj kaj aliaj 
ruzaĵoj estas oftaj en multaj aliaj landoj, eble 
en ĉiuj landoj. Kompreneble, nepre mi plu 
devas havi bankokontojn, sed mi havos ĉiujn 
avantaĝojn uzi ilin kiel eble plej malmulte, 
kvankam la bankoj sugestas al oni oftege uzi 
siajn servojn. 



ŜTELSITUACIO 

En la spaco de Eŭropunio ekzistas reguloj, 
kiuj mildigas kaj eĉ nuligas la monĝirajn 
problemojn. Tamen, la civitano devas 
konstante atenti por ke sia banko ne turnu la 
leĝojn por ŝteli lin. 

Antaŭ ĉirkaŭ unu jaro, mi ekhavis 
bankokonton en portugalia banko. Mi elektis 
tiun bankon, ĉar, laŭ la informoj, ĝi ne 


"VVESTERN UNION" 

Intermesaĝante kun alia esperantisto, li 
proponis al mi: "Kaj kio pri Western Union ? 
Oni diris al mi, ke eble la monĝirado estas pli 
malmultkosta per ĝi." Do, mi informiĝis: 

Se mi monĝirus de Portugalio al Brazilo 
monvaloron inter 1€ kaj 500€, mi devus pagi 
4,90€. Tio estas ne tro peza valoro por ĝiri 
500€ (malpli ol 1%), sed tro alta valoro por 

homo, kiu deziras pagi libron, kiu kostu 15€. 
Ĝi prezentiĝas eĉ pli multkosta, se tiu homo 
pagas en realoj, la brazila monunuo, kiu 
valoras ĉirkaŭ trionon da eŭro. Se al 15€ de 
la libroprezo, oni aldonus 4,90€ por la 
monĝiro, plus 6€ por sendokosto, la libro 
kostus al la brazilano 25,90€, do ĉirkaŭ 78 
realoj. Kompreneble, kelkaj brazilanoj povus 
pagi tion, sed plejparto da ili pagus 15€ por 
tiu libro, sed ne pagus 25,90€ por ĝi. 


LA UEA-KONTOJ 

Estas mirinde, kiel ankoraŭ multaj 
esperantistoj ne uzas kaj ne konas ĉi tiun 
servon de UEA, kiu povas esti uzata eĉ de 
esperantisto, kiu ne havu UEA-konton. Mi 
klarigas: 

Supozeble, brazila esperantisto volas aĉeti 
la du volumojn, kiuj enhavas la 12 numerojn 
de La Karavelo, de 2007/2008, kiuj kostas 
45€. Tiu homo transdonus la monon, en 
realoj, al la ĉefdelegito de UEA en Brazilo, 
dirante ke tiu mono devas eniri en la UEA- 
konton de La Karavelo, kies kodo estas jmqs- 
I. Kaj jen li jam pagis. Poste, la UEA-delegito 
sendas simplan retmesaĝon al UEA, 
ordonante la monĝiron el sia UEA-konto al la 
UEA-konto de La Karavelo. Simpla, senlabora 
kaj senpaga. Kial multaj esperantistoj ne 
uzas tiun pagsistemon? Ĉar ili pensas, ke ĝi 
estas komplika. 


LA ONTO: LA ESPO-ENTREPRENOJ 

Tiu estis la titolo de la ĉefartikolo de La 
Karavelo n-ro 5. Ĉi tie, mi reprenas tiun 
fadenon, por reaserti, ke la estonto de 
esperanto dependas de disvastigo, de 
instruado, de ĝia uzado, de ĝia altnivela 
prilaborado en literaturo; sed ke esperanto 
devas eniri en la socion, en la vivon de la 
homoj, kaj do en la entreprenojn. La aliaj 
kvar agadkampoj estas la bazo de la 
pluvivado de esperanto, de la transdono de la 
verda torĉo de generacio al generacio, sed 
esperanto nur vaste disvastiĝos tra la socio, 
kiam ĝi estos uzata en la entreprenoj kaj en 
la komerco. Kiam ĝi estiĝos monhaviga, tiam 
la sinjoroj de la mondo apogos esperanton. 
ĉis tiam, ĝi estos bela revo, sed nur revo. 

Kiam esperanto estos vaste uzata en la 
komercado, la mezgrandaj entreprenoj daŭre 
uzos siajn proprajn monĝirajn kanalojn, kaj 


eble por tiaj entreprenoj, la UEA-kontoj ne 
donos specialajn avantaĝojn. Tamen, la 
civitanoj kaj la entreprenetoj plu bezonas 
movigi varojn kaj monon tra la landoj. Por 
tiuj, la UEA-kontoj estas plenefika senpaga 
sistemo, kiu sternas tiun obstaklon nomitan 
bankokostojn. O. 



Karavelo 


La LK-Katalogo 

disponeblas el 

www.esperantopt.com 

1. LA SIMBOLOJ 
UNUA - DON SEBASTIANO 1 2 3 



Esperu! Ve mi falis sur la sablon, 
Dia dono al I' Siaj, 
al I' paŭzo kie la anim' enestu 
en revoj Di' estantaj. 


a sablo, povro, kaj morto ĉu gravas; 
se mi Die min gardis? 

La mi revita stas Tio eterna, ' 

Tiu mi revenonta. 3 ft 






' flfek 


■ c- f" 


1 Tria kaj lasta parto de la verko A En la lastaj numeroj, la tradukisto devis bremsi la tradukritmon pro aliaj sen- 
nombraj esperantaj aktivaĵoj. Ĉiu poemo postulas averaĝe ĉirkaŭ unu labortagon por estiĝi tradukita. 

2 Por pli da informoj pri Don Sebastiano, legu ĉe La Karavelo: 
n-ro 4, sur la paĝo 7; 

n-ro 5, sur la paĝo 5; 
n-ro 11, sur la paĝo 1; 
n-ro 11, sur la paĝo 5. 

3 Ĉi tiu sintaksa defio provokanta la miron, kun la majuskligitaj literoj, sonas same strange en la portugala. La spirita 
dimensio evidentiĝas el ĉi tiuj du strofoj. Ja Don Sebastiano parolas en la unua persono (mi), li mencias sian 
morton sur la sablo, sed asertas, ke lia revita mi estas tiu, kiu revenos. Klare... ĉu? 

Kelkaj certe argumentos, ke estante spiritisto la tradukisto, li interpretas la versojn laŭ la doktrino de la 
reenkarniĝo. Fernando Pesoo fakte ne estis spiritisto, sed li estis teozofo kaj astrologo. 

Skizo pri 

Historio de Brazila 
Arkeologio 

Roberto Ribeiro 


Unua etapo: Antaŭ-scienca periodo 

Arkeologio en Brazilo ekestis tre frue. En 
1843 Pieter Lund, dana geologo, malkovris la 
unuajn homajn restaĵojn ĉe Lagoa Santa, 
centre de Minas Gerais. Ĉar Lund estis 
geologo, kaj tiam la arkeologio apenaŭ 
ekzistis kiel scienco, liaj observoj sekvis la 
metodojn de tiu disciplino, kaj do homaj 
restaĵoj estis rigardataj de li kiel fosilioj, t. e., 
li ne atentis pri la kulturaj aspektoj de la 
eltrovaĵoj. Malgraŭ tio, liaj malkrovoj estis 
tre gravaj kaj ili tre helpis malkonstrui la 
ideon pri biblia diluvo, kiel reala fakto en 
monda scienca medio. Pieter Lund ankaŭ 
agnoskis la formaĵojn "sambaguis" 1 2 kiel 
homaj konstruaĵoj kaj ne kiel naturaj 
akcidentoj. 

Post Lund, dum la dua parto de la 19-a 
jarcento, kun subteno de la brazila 
imperiestro Petro La 2-a, kelkaj naturalistoj 
alvenis al Brazilo por esplori arkeologiaĵojn. 
En tiu tempo, estis fantaziaj ideoj pri grandaj 
vojaĝoj de grekoj kaj fenicoj, kiuj estus 
alvenintaj al la brazilaj plaĝoj en pratempoj. 
Aperis kelkaj falsaĵoj, kiel la fifama "fenica 
ŝtono" de Paraibo, sed ankaŭ alvenis seriozaj 
studantoj, kiel Von de Steinen, Emilio Goeldi 
kaj R. Krone. Tiam la evoluciisma skolo estis 
tre forta en la scienca medio, kaj la celoj de 
tiuj homoj estis koni la "evolucian gradon" de 
la brazilaj indiĝenoj. 


Dua etapo: Nescienca periodo 

En la unua duono de la 20-a jarcento, 
preskaŭ ne estis studoj pri brazila arkeologio, 
kaj ankaŭ pri iu ajn scienco en Brazilo dum la 
unua respubliko, pro la troa valorigo de 
retoriko kaj libra scio, rezulto de la estrado 

1 El la tupia "monto de konkoj". Laŭ kelkaj esploristoj, 
ili estis tombejoj. 

2 Legu pli ĉe http://eo.wikipedia.org/wiki/Sambaqui 
En esperanto, oni povas diri: sambakio. (JJS) 


Mapo de la studitaj 
arkeologiaj lokoj en 
“ Brazilo 

A* o 





de eta burĝaro kaj lokaj diktatoretoj, kiuj 
prenis la povon tuj post la fino de monarkio. 
La dua respubliko, la faŝisma Nova Ŝtato, 
kvankam rigardis arkeologion kiel bonan 
propagandilon kaj pli-grandigilon de naciisma 
orgojlo, kompreneble ne favoris la 
liberpenson. 

En tiu periodo, okazis nur esploroj faritaj 
de nesciencistoj, ĉefe filologoj (en larĝa 
senco), kiuj klopodis ilustri la brazilajn 
glorojn per arkeologiaj eltrovaĵoj. Citinda 
nomo estas Harold VValter, angla konsulo en 
Minas Gerais, kaj la kuracisto Arnoldo 
Cathoud. Ambaŭ volis daŭrigi la esplorojn de 
Lund en Lagoa Santa. VValter ne havis 
sciencan edukadon, sed li kuniĝis kun brazilaj 
scivolemuloj kaj formis grupon de amatoraj 
arkeologoj, la t. n. Academia de Ciencias de 
Minas Gerais 3 , kiu faris ne tro fuŝan laboron, 
sed kun tre malgranda scienca valoro. Li ofte 
estis trompata de lokaj loĝantoj, kiuj vendis 
al li falsaĵojn. 

Guilherme Tiburtius, pomeranlingva 3 4 
brazilano, laboris en sambakioj de la suda 
regiono, kaj malgraŭ li estis memlernanto 
sen ia diplomo, li faris grandajn citindajn 
eltrovojn, kiuj ankoraŭ estas referencaj. 


3 Akademio de Sciencoj de Minas Gerais. 

4 Pomerana germana dialekto. Tiburtius parolis kaj 
verkis en tiu dialekto. Pro tio, dum multa tempo oni 
ne komprenis lian laboron. 

Tria etapo: Franca kaj Usona skoloj 

Post la fino de Nova Ŝtato, dum la 
Popolisma Respubliko, en la 1950-aj jaroj, 
multaj fremdaj sciencistoj alvenis Brazilon. 
Kelkaj amatoroj, kiel la dentisto Josaphat 
Penna kaj la studento M. Rubinger daŭrigis la 
studojn, sed kun pli granda scienca bazo ol la 
antaŭaj. 

En 1955, la usona arkeologo W. Hurt, el 
University of South Dakota, rekomencis la 
laborojn en Lagoa Santa, kie Lund fosis unu 
jarcenton antaŭe, kaj formis la unuan 
sciencan arkeologian grupon de Brazilo. En 
1962, ekis la tiel nomata franca misio, kiam 
Annette Laming-Emperaire alvenis Brazilon 
kaj kontaktis kun J. Penna kaj Rubinger. Ŝi 
ankoraŭ laboris en Lagoa Santa, sed, 
bedaŭrinde, la fosadoj de Walter estis 
detruintaj la plej gravajn lokojn. En 1964 
okazis la puĉo, kiu finis la trian respublikon 
kaj ekis la milita diktaturo. Rubinger estis 
persekutita kaj mortis. Malgraŭ tio, la laboroj 
de la franca misio daŭris. 

Ĉirkaŭ 1968, Usono kreis programon por 
fari mapon de pra-historiaj kulturoj en 
Amerikoj. En Brazilo, tiu programo estis 
nomita PRONAPA (Programa Nacional de 
Prospecgao Arqueologica, t.e., Nacia 
Programo de Arkeologia Esplorado). Pro tio, 
ke la celo de la programo estis la ellaborado 
de provizora studo, Usonanoj kreis 
simpligitan metodon de arkeologia esplorado 
kaj per ĝi ili trejnis brazilajn studentojn. La 
programo estis gvidata de Betty Meggers kaj 
Clifford Evans. Kvankam la ideologiaj kaj 
metodaj limigoj, PRONAPA estis grava 
duflanke: unue, ĝi kreis la unuan sciencan 
arkeologian metodon instruatan en brazilaj 
universitatoj; due, ĝi studis multajn 
regionojn de Brazilo, kie ne estis antaŭaj 
esploroj. 

La anoj de la franca misio fariĝis gravaj 
studantoj. Andre Prous ligiĝis al UFMG 
(Universidade Federal de Minas Gerais, t.e., 
Federacia Universitato de Minas Gerais), kaj 
daŭrigis la esplorojn en Lagoa Santa. Niede 
Guidon malkrovis la faman lokon Serra da 
Capivara, kaj Gabriela Martin ankaŭ faris 
gravan laboron. 

Dum la 1970-aj jaroj, estiĝis teoriaj 
debatoj inter la franca misio kaj PRONAPA. 
Dum multaj jaroj oni parolis pri du skoloj pri 
brazila arkeologio: la franca kaj la usona. En 
tio periodo, ambaŭ skoloj starigis 


universitatajn programojn kaj formis la 
unuan brazilan generacion de arkeologoj. 


Kvara etapo: Nuntempa aŭtonoma periodo 

En 1980, estis fondita SAB (Sociedade de 
Arqueologia Brazileira, t.e., Brazila 
Arkeologia Societo). Tiam vere estiĝis vera 
aŭtonoma brazila scienca arkeologio. 
Universitataj kursoj aperis en Brazilo, kaj 
novaj metodoj kaj teorioj eniris la brazilan 
arkeologion. 



Surŝtona pentraĵo en Serra da Lua. 


Unue, la usona skolo plifortiĝis pro irado 
de brazilanoj al Usono por doktoriĝoj, 
kvankam kelkaj preferis Eŭropon. Tio devenis 
el la fakto ke la usona pra-historio estas pli 
simila al brazila ol la eŭropa. Kiel en Brazilo, 
antaŭ la alveno de la eŭropanoj, en la 16-a 
jarcento, en Usono loĝis indiĝenoj, sekve la 
problemoj estas la samaj: kiel vivis la 
indiĝenoj antaŭ la alveno de la eŭropanoj, 
kiel okazis la kontakto inter ili, kaj kiel estiĝis 
nova societo eŭropida. Male al Eŭropo, en 
Brazilo ne estis pra-homoj, grekoj, romianoj, 
ktp. 

En la 1990-aj jaroj, oni perceptis, ke 
rigardo de usonaj arkeologoj ne tute taŭgis al 
Brazilo. Oni klopodis krei metodojn taŭgajn al 
la tropikaj medioj kaj adapti teoriojn al la 
brazila realo. 

Nuntempe, oni diskutas la statuson de 
arkeologoj en Brazilo. Ĝenerale, brazilanoj 
havas diplomon pri filologio, historio aŭ 
antropologio kaj faras post-diplomajn studojn 
en arkeologio. Por labori en ĉi tiu scienco, oni 
bezonas ankaŭ specialan rajtigilon, donitan 
de la brazila registaro. Post 2005, oni kreis 
kelkajn specifajn fakultatajn kursojn pri 
arkeologio, sed la leĝo ne ŝanĝiĝis. 

Konkludo 

La brazila arkeologio nur aŭtonomiĝis 
antaŭ 30 jaroj. Antaŭ tio, la esploroj estis 
gviditaj de fremdaj sciencistoj. Tio kaŭzis, ke 
plejparto de la studoj pri la brazila pra- 
historio estis rigardataj per fremdaj okuloj, 
kaj interpretataj laŭ fremdaj teorioj. Nur 
antaŭ 20 jaroj, brazilanoj komencis rigardi 
sian propran pra-historion per siaj teorioj, 
cele al respondo de siaj demandoj. Tio 
okazigis, ekzemple, la aperon de historia 
arkeologio, t. e., arkeologio pri koloniado kaj 
nuntempa socio, en la 1990-aj jaroj. Antaŭ 
tio, Brazilo estis rigardita nur kiel kaprompa 
peco por solvo de origino de homo en 
Amerikoj. Vere, eĉ la Eŭropanoj, eĉ la 
Usonanoj neniam interesiĝis pri la apero de 
la brazilaj urboj aŭ pri la vivo de la brazilaj 
sklavoj, aŭ pri aliaj aferoj tre gravaj al la 
brazila kulturo, sed flanka al usona kaj al 
eŭropa historio. 

Paulo Sergio Viana 
tradukis el la portugala 


Monstro 


Humberto de Campos 


Laŭ la sanktaj bordoj de Eŭfrato, kiu tiam 
fluadis sen ŝaŭmo kaj sen ondoj, je la 
mirinda infanaĝo de la Tero, iradis Doloro kaj 
Morto. Ili estis du longaj, malprecizaj spiritoj 
sen difinita formo, kies piedoj ne postlasis 
spurojn sur la sablo. Eĉ ili mem ne sciis, el 
kie ili venis. Ili silentis kaj senbrue piediris, 
rigardante la ĵus kreitajn aĵojn. 

Ĉi tio okazis je la sesa tago de Kreado. 
Kun la muzelo en la rivero, grandegaj 
hipopotamoj senmove rigardadis sian longan 
ombron, kiu treme reflektiĝis sur la akvo. 
Flavruĝaj leonoj, kun tiel grandaj kolhararoj, 
ke ili ŝajnis strangaj foliaroj de blondaj arboj, 
levis la rondan kapon, ekzamenante la 
Dezerton. En la Tero, kie verdaĵo ekkovris la 
grundon vualante ties nudecon per delikata 
mantelo el junaj herboj, kiujn unuaj burĝonoj 
ornamis, boladis ia amaso da novaj estuloj, 
ankoraŭ timemaj pro la mirakla surprizo de 
Vivo. Estis gigantaj birdoj, monstrecaj 
palmopieduloj, kiuj apenaŭ povis stari kun 
siaj krudaj flugiloj, kaj kiuj havis ankoraŭ ĉe 
la malfortikaj ostoj la humidecon de koto 
hieraŭ modlita. Kelkaj el tiuj iradis salte, kun 
la skeleto videbla, apenaŭ vestitaj per 
naskiĝanta lanugo. Aliaj jam kuŝis sur 
sendornaj arbustoj, por la unuaj zorgoj pri la 
unua nasko. Batrakoj kun verda malseka 
dorso mute rigardadis, per grandaj, 
demandaj, fosforeskaj okuioj, la grizan vicon 
de foraj montoj, kiuj de malproksime 
aspektis, laŭ ilia virga krudeco, ia silenta, 
daŭra, senfina procesio de pli grandaj 
batrakoj. Severaj sovaĝbovoj skuadis la 
timigan kapon, sur kiu algluiĝis malsekaj, 
gutantaj faskoj da herboj el la marĉoj, kaj la 
bestoj bleke defiis sin reciproke, kun la 
piedegoj en la mola grundo. Kvazaŭ monstra 
grego de ia giganto, kiu ilin forperdis, 
elefantoj paŝtiĝadis grupe, kaptante per la 



HUMBERTO DE CAMPOS 

naskiĝis en la brazila subŝtato Maranhao, en 
1886, kaj ankoraŭ en adoleska aĝo eklaboris 
kiel ĵurnalisto. En 1910, li publikigis sian 
unuan poemaron, kaj tuj poste li translokiĝis 
al Rio de Ĵanejro. Li elektiĝis kiel deputito 
kaj tiam famiĝis kiel aŭtoro de pikantaj, 
leĝeraj tekstoj, uzante la kaŝnomon 
Konsilanto XX. Fine de sia vivo, okaze de 
malsano kaj blindiĝo, li tute ŝanĝis sian 
stilon - de komika al solidara rilate 
malriĉulojn. Li okupis seĝon ĉe la Brazila 
Beletra Akademio. 


rostro, kiel verdajn bukedojn, amasojn da 
freŝaj arbustoj. Jen kaj jen, alko rapide 
galopis. Kaj je ĝia irado, aliaj bestoj ĝin 
rigardis, kvazaŭ ili pensus, kia muzelo, kia 
rostro, aŭ kia beko senfoliigis tiun sekan, 
pintan branĉon, kiun ĝi forprenis dum sia 
forkurado. Primitivaj ursoj monotone lekadis 
siajn piedojn. Kaj kiam pli rapida birdo 
strekis la aeron per rapida flugo, tiam sidis ia 
naiva demando ĉe la sensciaj okuloj de ĉiuj 
bestoj. 

Per malgaja paŝado, Doloro kaj Morto 
iradis, rigardante sen intereso la mirindaĵojn 
de la Kreitaro. Ili malofte iradas flanke ĉe 
flanke. Doloro ĉiam iras antaŭe, jen pli 
malrapide, jen pli rapide; la alia, ĉiam laŭ la 
sama paŝado, ne antaŭeniras, nek post- 

restas. Kiam oni antaŭsentas de mal- 
proksime la venadon de la du koboldoj, ĉiuj 
estuloj skuiĝas pro agonia teruro. Folioj, ĵus 
defalintaj sur la grundan ŝlimon, kuntiriĝas 
de malpreciza ektimo. Bestoj reciproke, 
malkviete sin rigardas, kaj la vento, eĉ la 
vento, ŝajnas pli laŭte muĝi kaj pli rapide 
flui, ĉe la malrapida sed firma alproksimiĝo 
de la du malamikoj de Vivo. 

Subite, kvazaŭ granda nevidebla brako 
haltigus ĝin, Doloro ekhaltis kaj lasis, ke la 
kunulo alproksimiĝu. 

- Je kia mistero - ĝi diris per surda voĉo - 
je kia mistero Jehovo, per kaprico de sia 
plenpovo, ornamis la Teron per tiom da 
kuriozaj aĵoj? 

Morto direktis la observantajn okulojn ĝis 
la limoj de horizonto, inkluzive de la rivero 
kaj de la Dezerto, kaj rimarkigis kun rideto 
elvokanta morton, kiu blekigis la leonojn: 

- Eble por ni du... 

- Kaj se ni mem farus, per niaj manoj, ian 
kreitaĵon, kiu estu surtere milda ulo por nia 
zorgado? Modlita de ni mem, nia ido estus 
certe malsama ol sovaĝbovoj, ol ursoj, ol 
mastodontoj, ol fuĝemaj birdoj en la ĉielo kaj 
ol grandaj balenoj en maro. Ni portus ĝin, vi 
kaj mi, en niaj brakoj, kaj ni farus el ĝia 
kanto, aŭ el ĝia bleko, muzikon por nia 
plezuro... Mi portus ĝin ĉiam kun mi, lule, 
vivigante ĝian spiriton, perfektigante ĝian 
animon, formante ĝian koron. Kiam mi 
laciĝos, tiam vi prenos ĝin al via brusto... Ĉu 
vi emas? 

Morto konsentis, kaj ambaŭ malsupreniris 
al la riverbordo, kie ili ekkaŭris, seriozaj, 
modlante sian idon. 

- Mi liveros akvon... - diris Doloro, 
metante la konkavigitan manon, kun 
skeletecaj fingroj, en la malrapide fluantan 
akvan etendaĵon. 

- Mi liveros koton... - aldonis Morto, 
plenigante la manojn per putra koto, kiun la 
suno malmoligis. 

Kaj ili laboradis. La seka, kruda koto 
dissolviĝis en la manoj de la sinistra 
modlisto, kiu tial senrezulte laboris. 

- Alportu pli da akvo! - ĝi petis. 

Doloro plenigis la manojn en la rivero, 
malsekigis la koton, kaj ĉi tiu tuj formiĝis, 
malhela, laŭ la movoj de la malgrasaj fingroj, 


kiuj ĝin premis. Kranio, okuloj, nazo, buŝo, 
brakoj, ventro, kruroj, ĉio formiĝis iom post 
iom, laŭ pli aŭ malpli forta maniero de la 
silentema skulptisto. 



- Pli da akvo! - ĝi petis, kiam la koto 
fariĝis pli rezista. 

Kaj Doloro plenigis la manojn en la 
akvofluaĵo kaj alportis ĝin al la kunulo. 

Post kelke da horoj, la Kreitaro enhavis 
nekonatan beston. Plagiate de la dia kreo, la 
nova enloĝanto sur la Tero ne aspektis kiel la 
aliaj, kvankam ĝi estis, laŭ siaj detaloj, iel 
simila al ĉiuj. La hararo estis kiel tiu de 
leono; ĝiaj dentoj, kiel tiuj de lupo; ĝiaj 
okuloj, kiel tiuj de hieno; ĝi iradis sur du 
piedoj, kiel birdoj, kaj grimpis rapide, kiel 
simioj. 

Ĝia apero meze de la bestaro mirigis la 
Kreitaron. La uroj, kiuj neniam antaŭe sin 
montris ferocaj, laŭte blekis, kaj skrapis la 
grundon, ĉe ĝia alveno. Birdoj pepis en 
nestoj, timigitaj, kaj leonoj, hienoj, tigroj, 
lupoj rekonis sin je ĝia figuro, minace 
montris la dentojn aŭ la ungegojn, kvazaŭ la 
Teron ĵus invadis, tiumomente, neatendata 
malamiko. 

Forigite de la aliaj estuloj, tiel iradis la 

Homo laŭ la bordo de la rivero, akompane de 
Doloro kaj de Morto. En ĝia nefirma spirito 
foje aperis malkvietigaj demandoj. Certe, se 
tiuj estuloj timegis je ĝia alproksimiĝo, tion 
kaŭzis la fakto, ke ili unuanime rekonas ĝian 
superecon. Kaj tiel pensante, ĝi trovis 
plezuron en timigado al la birdoj, en 
persekutado tra la kamparo, aŭ laŭ la bordo 
de la rivero, al cervoj, al porkoj, al kaproj, al 
bestoj, kiuj ŝajnis al ĝi malpli fortikaj, 
momente forgesante Doloron kaj Morton. 

Tamen, unu tagon, fieraj pro sia ido, la du 
malakordiĝis kaj kverelis pri la graveco de ĉiu 
en la kreado de la aperaĵo. 

- Mi kreis ĝin! - diris Morto. - Mi liveris 
koton! 

- Ja mi! - kriis la alia. - Kion vi farus sen 
la akvo, kiu moligis la koton? 

Kaj ĉar nenia konsenta voĉo ilin serenigis, 


tial ili ambaŭ decidis, ke ĉiu forprenos de la 
kreito tiun parton, kiun ĝi liveris. 

- Mi liveris akvon! - ripetis Doloro. 

- Mi liveris koton! - insistis Morto. 

Malferminte la brakojn, Doloro sin ĵetis al 
la monstro, premis ĝin fortege, per siaj 
manegoj. La akvo, kiun la korpo enhavis, 
subite supreniris al la okuloj de la Homo, kaj 
ekfalis, guto post guto... Kiam jam ne estis 
premebla akvo, Doloro foriris. Tiam, Morto 
alproksimiĝis al la kotamaso, prenis ĝin en la 
brakojn kaj foriris... £2 

Gerrit Berveling 
tradukis el la latina 


Kristano ne serĉu Sciencon ! 1 


Tertuliano 2 


En sia De Praescriptione Haereticorum 
(Kiel Leĝe Bari Herezulojn), Tertuliano 
unue konstatas, ke ja ekzistas herezoj 
inter la kristanoj. Tio ne estu miriga, ĉar 
jam la apostolo Paŭlo tion antaŭvidis: 1 
Kor 11:19: "Necese estas, ke ankaŭ 
herezoj estu inter vi, por ke la aprobitoj 
evidentiĝu inter vi." Unu el la ĉefaj fontoj 
de herezo, laŭ Tertuliano, estas la 
filozofio; en tio li estas plej dogmeme 
senkompromisa: parolante pri Paŭlo, i.a. 
li diras: 

el Kiel Leĝe Bari Herezulojn: 


7:8 Li 3 estis en Ateno kaj en personaj 
kontaktoj li ekkonis tiun homan saĝon, 
kiu atakas kaj ŝanĝas la veron, kiu ankaŭ 
mem multoble diseriĝas en siajn proprajn 
herezaĵojn reciproke inter si batalantajn. 

9 Sed kiom rilatas Ateno al Jerusalem? 

Kiom la Akademio 4 al la Eklezio? Kiom 
herezuloj al kristanoj? 10 Nia organizo devenas de la kolonaro de Salomono 5 , kiu ja mem diris 
al ni, ke la Sinjoro estas serĉenda en simpleco de I' koro. 11 Mem zorgu vi, kiuj inventas 
Stoikan aŭ Platonan aŭ Dialektikan Kristanismon! 12 Ni ne bezonas sci-avidon post Kristo 
Jesuo, - nek studadon post la evangelio! 13 Ĉar ni kredas, nenion ni plu deziras por kredi. Ĉar 
tion ni ja ekkredis unuavice: ke ne estas, kion plu ni devus kredi... 

Poste Tertuliano traktas la frazeron, kiun kaj t.n. ortodoksaj kristanoj kaj t.n. herezuloj ĉiam 
citadis por pravigi siajn pluajn rezonadojn kaj debatojn: "Serĉu kaj vi trovos" (Mat 7:7). Li 
kontrastigas tiun frazon kun Luk 16:29: "Ili havas Moseon kaj la profetojn: ili aŭskultu tiujn." - 
Do fakte, ne necesas debatoj nek diskutoj, ĉar tio, kion ni devas kredi, ja jam estas fiksita. 

Post tio li donas la jenan vortigon de tio, kion li konsideras ortodoksa Kristanismo (kaj 

1 En Esperanto aperis i.a. de tiu ĉi ege influa Latina kristana aŭtoro miatraduke: Apologio, VoKo 1982, 116 p. Liaj tezoj 
ofte al nunaj kristanoj ne estas popularaj. 

2 Kvinto Septimio Florencio Tertuliano, ĉ. 155 - post 220. 

3 Paŭlo. 

4 T.e. Platono. 

5 T.e. el la templo de Jerusalemo, kiun ĉirkaŭas kolonaro. 



januaro 2009 








La Karavelo n-ro 013 


13 


efektive tio estas unu el la tre 
fruaj Kredkonfesoj, el kiuj post 
longaj debatoj estiĝos la fame 
konataj Kredkonfesoj de la 
grandaj Koncilioj de Niceo kaj 
Konstantinopolo): 

13:1 Sed la regulo de la fido, 
por jam dekomence konfesi 
klare, kion ni defendas, estas 
kompreneble la jena, laŭ kiu 
estas kredate, 2 ke Estas 
absolute nur unu Dio, neniu alia 
ol la Kreinto de la mondo, kiu 
estigis la universon per sia 
parolo, kiun plej unue Li 
elsendis. 3 Tiu parolo, ankaŭ 
nomata lia filo, en la nomo de 
Dio diversforme vidiĝis de la 
patriarĥoj 6 , ĉiam aŭdiĝis en la 
profetoj, fine descendis el la 
spirito de Dio la Patro, kaj el lia forto, en virgulinon Maria, fariĝis karno en ŝia ventro, naskiĝis 
el ŝi kaj vivis kiel Jesuo Kristo. 4 Tiam li predikis novan leĝon kaj novan promeson de I' Regno 
de la Ĉieloj, faris miraklojn, estis krucumita, resurektis triatage, estis levita ĉielen, kaj eksidis 
dekstre de la Patro. 5 Li sendis la reprezentan forton de sankta spirito, por konduki la 
kredantojn; li estas venonta kun gloro por kunpreni kun si la sanktulojn al la <ĝuo de> la 
frukto de eterna vivo kaj ĉielaj promesoj kaj por juĝi la profanulojn en daŭra fajro, post 
restarigo de ambaŭ grupoj, kun redono de ilia korpa karno. 6 Tiu ĉi regulo, kiun - kiel ni 
akceptas - fiksis Kristo mem, ĉe ni neniel estas pridubata krom per la demandoj, kiujn levas la 
herezoj kaj kiuj kreas herezulojn. 

Kun la protesto ke "Ja la herezuloj apelas je la Skriboj por pruvi sian pravon", Tertuliano nun 
venas al sia ĉefa temo: li volas montri, ke fakte jure la herezuloj eĉ entute ne rajtas citi la 
Skribojn, ĉar la Biblio ne apartenas al ili (se diri moderne: ĉar ili ne posedas ties aŭtorrajtojn). 
Jam unuavice: ili ne akceptas ĉiujn Skribojn de la Biblio, aŭ se ili akceptas, do ne senmanke, 
ekzemple forigante certajn detalojn/partojn. La plej granda problemo tiuterene estis la tezo, ke 
en la Biblio fundamente ne temus pri Unu Sola Dio, sed fakte, kvankam la plimulto de la 
legantoj tion eble ne rimarkus, temus pri Du Malsamaj Dioj: la Dio kiu estas la Kreinto de ĉio, 
t.e. la Demiurgo por uzi la filozofian terminon kiun oni depruntis el Platono, kaj la Dio kiu estas 
la Patro de Jesuo. 

Precipe la gnostika teologo Marciono (Marcion) famiĝis kun tiu doktrino. Se elpensi tion en 
ĝiaj konsekvencoj, tio kondukus al ekstrema kontraŭjudismo. Sed por tiuepokaj kristanoj tiu ĉi 
konsidero tre malofte estus interesa. La Greklingva teologo Origeno jam plej akre kontraŭis la 
disigon principan inter Dio-Kreinto unuflanke kaj Dio-Patro aliflanke, kvazaŭ temus Du Diojn. 
Tiaspeca teologio efektive detranĉus Kristanismon komplete de ĝiaj radikoj. Marcionon oni 
kondamnis kiel herezulon. La ortodoksa doktrino kristana estu: 'Ekzistas nur Unu Sola Dio, kiu 
inspiris same la Oldan kiel ankaŭ la Novan Testamentojn/ 7 £2 

www.esperantopt.com 


6 T.e. Abraham, Isaak kaj Jakob. 

7 En Antologio Latina volumo 5, el kiu devenas tiu ĉi fragmento, devas ankoraŭ sekvi pluraj citoj el De praescriptione 
haereticorum. 

Nikolaj Neĉaev 


Min allogas maro portugala 

Min allogas maro portugala 
Foro atlantika fluparola, 
Mararomo alga joda sala, 

Bano en laguno, sablo mola. 

Portugala moro 

Min mirigas portugala moro 
Vivi ĉe la blua flua maro, 

Kuri vele al brazila foro, 

Ĝui sonon dolĉan de gitaro. 



Lago De L' Sep Urboj - Asoro, Portugalio. 


Velo 

Boaton pelas velo 
Al horizonta limo, 

Al poezia belo 
Kondukas verson rimo. 

Mi hisas silkan velon 
De mia fantazio 
Por trovi la fabelon 
En lando Poezio. 



Bajkalo kaj Atlantiko 

Nun ripozas en dormeto 
Mar' amata de I' revanto. 

Per glacia blankkvieto 
Kateniĝas mara kanto. 

Atlantiko plu aktivas: 

Lude, onde, tajde vivas, 

Ĝi alterne ŝtormas, pacas, 

Jen kvietas, jen minacas. 

Q 

Testudo 

Mi portis mian domon ĉien. 

Ĝi kreskis pli kaj pli, 
samkiel mi. 

Nun mi estas mia propra domo. 

Iam en la estonteco, 
ni apartiĝos: 
sendoma mi forpasos; 
mia domo plu vivos 
senanima. ft 




Eduardo Novembro 

tradukis el la portugala 


Baptopatra nomo 

(adapto el la originaĵo) 

Gervasio Lobato 

(1850-1895) 


Alvenis la baptotago! 

Frumatene, tre frue, sinjorino Jozefino 
ellitiĝis kaj iris al la kuirejo. Pro tio ke la 
subtila lumo de tagiĝo, filtrita tra la mallarĝa 
fenestro, ne estis sufiĉe hela, ŝi estis 
devigata ekbruligi petrollampon por plenumi 
siajn lavadojn. 

Anĝeliko, ankoraŭ ĝuanta sian dormon, 
vekiĝis pro la bruo farita de ŝia bofratino, kiu 
sin plaŭdis per varmeta akvo, kiun ŝi 
disverŝis surplanken. Momente ektimigita, ŝi 
restis atenteme provante malkovri la 
devenon de tiu konfuzego ŝin vekinta. 

— Sendube jen iu ajn tie ene. 


Tiam vere netrankvila, tremanta pro timo 
kaj malvarmo, ŝi noktoveste elsaltis el la lito, 
kaj skuis sian edzon. 

— Kio?... Kio okazis? — grumblis Justino, 
kun la okuloj duonfermitaj, sin turnante sur 
la lito. 

— Iu ajn moviĝas tie ene. — flustris 
Anĝeliko, ektimigita. 

— Ba! Certe estas musoj!... Dormu, 
dormu... — kaj sin turnis aliflanken 
albrustigante la litaĵojn. 

— Kiaj musoj, viro! Moviĝu... Dio! Kia 
molaĉa viro!... Ĉu vi ne aŭdas?... 

Tiun saman momenton, kiam Jozefino 
lavis la kolon, ŝi faligis la akvumilon kuŝintan 
sur la kuireja benko. 

— Ja, vere! — diris Justino, jam ankaŭ 
ektimigita, sidigante sin surliten. — Mi jam 
scias, kio estas... Jen ŝtelistoj! 

Kiam kliniĝis por levpreni la akvumilon, la 
fruiĝintino ternis, pro trabloveto. 

— Malvarmumitaj ŝtelistoj! — aldonis 
Justino — Atentu ĉu la pordo de nia ĉambro 
estas bone ŝlosita... 

— Sed iru tien enen por vidi tion, kio 
okazas. 

— Nenio, nenio... Metu la seĝojn kontraŭ la 

pordo por ke ili ne perforte eniru... Kaj 
ekkriu! 

— Ĉu vi freneziĝis, edzo? Ĉu vi volas kaŭzi 
skandalon en la strato? 

— Mi ne kulpas! Jen bone... Ĉu ni devos 
lasi nin forrabi por eviti skandalon? 

Eksaltinte ellite, kaj ekkriante, li frapis 
sur la kontraŭan muron, tiu al la apuda 
ĉambro apartenanta al Jozefino, lia fratino. 

— Franjo! Ho, franjo! Vekiĝu kaj kriu 
helpon! Kriu helpon! 

Tiam, ne estanta tie, ŝi ne povis aŭdi sian 
fraton, kiu susuris kun timoplena voĉo. 

Ne ricevinte respondon, li pli kaj pli altigis 
sian voĉon, tiom ke lia fratino finfine, 
envolviĝinta per bantuko, alkuris al la 
koridoro por demandi: 

— Kio okazas, fraĉjo, ĉu vi volas ion?... 

— Estas ŝtelistoj tie ene, kriu helpon!... 

— Ne estas ŝtelistoj! — ride ŝi respondis. 
— Estis mi, kiu min lavis. 

Trankviligita, Justino sin turnis al la edzino 
kaj fulmkolere rigardis ŝin: 

— Vi, malsaĝulino! Min ĝeni je tia horo pro 
viaj timoj! Vi ŝajnas infano, ĉion timanta. 
Veki min je mia plej bona dormado! 
Ŝtelistoj... ho, kia ideo! Nur el sencerba kapo, 
kiel la via... 

Li reenlitiĝis grumblante, dum la edzino 
sin vestante lin insultis «ke li estis ankoraŭ 
pli timema ol ŝi, viro je tia aĝo, kiu povus 
esti ŝia avo». Sed tuj ŝi ŝanĝis la temon, kaj 
alitone: 

— Hodiaŭ, multon farendan ni havas. Iel 
ajn mi leviĝas tuj!... Post nelonge jen la 
invititaro alvenonta, la loĝejo antaŭe 
aranĝenda. Helluma jam estas la tago... Kaj 
ankaŭ vi devos ellitiĝi por vin razi, iri ĉe nia 
baptano por ekscii kiun nomon oni donos al 
la infano, kaj poste tuj ek al la preĝejo... 

Justino lasis ŝin paroli, envolvis sin en la 
littukojn kaj en silenton, tute dormema. 

Malmulte daŭris, tamen, tiu dormo; lia 
edzino, tuj post sin vesti, dismalfermis la 
ĉambran fenestron, kaj tiam la tago 
enpenetris, malpermesante lin plu ĝui la 
matenan pigrecon. 

Ankaŭ li vestiĝis kaj iris al la manĝo- 
ĉambro por tie sin razi, dum Ameljo balais 


ĉiujn dompartojn pro sia fiksideo pri 
purigado. Sinjorino Jozefino, vestita per 
subjupo kaj negliĝo, sapumis la etan 
Erneston, tre ploremaĉa kaj sendisciplina, 
spite de la streboj de lia patrino por allogi lin 
al la ĝuota festeno, kaj lasi la onklinon lavi 
lian vizaĝon kaj ŝmiri hararpomadon. 

Ĉio haste moviĝadis. 

Justino, en ĉemizmanikoj kaj pantofloj, 
portis la ankoraŭ novbrilan pantalonon de sia 
edziĝo. Anĝeliko restis kun subvestoj kovritaj 
de malnova nigroblanka ŝalo punktita de 
makuloj. Jozefino havis gladigitajn har- 
faskojn, tre bonodorantaj rozesencon. 
Ernesteto portis bluan antaŭveston, lia 
vizaĝo ruĝiĝis pro la sapumado, kaj la 
grastrempita hararo, kvankam kombita, 
pendis sur la frunto. Kun la buterŝmiritaj 
manoj alkroĉitaj al la patrina jupo, li daŭre 
ploraĉis kaj kriegis: «mi malsatas!...». 


* * * 


Surmetinte la veston rezervitan por 
grandaj ceremonioj, Justino alĝustigis sian 
blankan kravaton, sur ĉio tio la ĉiutagan 
redingoton, kaj eliris por frapi ĉe la fronta 
pordo, tiu de la konsiliano. 

Oni enirigis lin en malgrandan tapiŝitan 
atendejon dekoraciitan de flavetaj kurtenoj 
kaj pezaltaj seĝoj. Elstaris granda spegulo 
super bukedo de ĉiuformaj kaj ĉiukoloraj 
bizaraj floroj inter du vastegaj strutovoj, 
kiujn la konsiliano Torres estis kunportinta 
okaze de sia vojaĝo kiam subleŭtenanto — 
kariero de li forlasita pro la marmalsano —, 
kaj kiu donis al li pretekston por prelegi pri 
moroj kaj uzaĵoj de tiuj unikaj birdoj. 

Timeme, Justino sidiĝis kaj ekpensis 
kiamaniere li povus ekscii pri la konsiliana 
nomo, ne montrante sian nescion pri tio, ĉar 
siaopinie tio estus manko de respekto al tiom 
grava persono. Post iom longa atendado 
aperis la konsiliano surmetanta grenat- 
koloran negliĝon kaj flavan kapveston kun 
pendanta bulkvasto. 

— Bonegan tagon! Ĉu vi ĉi tie? Ĉu ne 
estas hodiaŭ la grava tago? Ankoraŭ frue, ĉu 
ne? Ĉu ja estos je tagmezo? Bone estos, ke 
tio ne tro malfruiĝu, ĉar en tiaj ceremonioj 
oni ŝatas akuratecon. 

Justino volis kapti la okazon de la 


januaro 2009 


La Karavelo n-ro 013 


17 


interparolado por malfermi vojon al sia 
demando: 

— Jen kial mi ĝenas vian ekscelencon, por 
eviti ian malfruiĝon. 

— Ba! Miaflanke restu senzorga. Mi scias 
plenumi miajn devojn. — replikis iom akre la 
konsiliano. — Do, kio venigis vin ĉe mi? 

— Ĝuste, mi volas skribi la registron antaŭ la 
ceremonio por ĝin mallongigi, kaj vin peti 
permeson por ke via baptofilo ricevu vian nomon. 

— Mian nomon?... Jes ja... vi povas... Mi ne 
kontraŭstaras... 

— Treege dankel... 

Enirinte en sian skriboĉambron, tuj poste 
la konsiliano revenis kaj transdonis 
papereton al Justino: 

— Jen ĉiuj bezonataj informoj; tie ankaŭ 
la nomoj de miaj gepatroj. Nur la mian mi ne 
metis, ĉar vi ĝin jam bone konas, ĉu ne? 

— Ha! Per... perfekte... — balbutis Justino. 

— Ho, mi forgesis... vi bonvolu aldoni, ke 
mi estas 48-jara kaj vidvo... Ĝis poste, je 
tagmezo akurate! — li forpermesis la alian. 

Senkuraĝigita, Justino reiris hejmen, kie la 
edzino lin atendis: 

— Nu, rapidiĝu al la preĝejo, jam estas 
preskaŭ la deka... 

— Bone dirite, sed kiun nomon oni donos 
al nia filo? 

— Ĉu vi ne... ? 

- Ne... ! 

— Stultulo! Tiam vi ankoraŭ ne scias, kiun 
nomon doni al la infano?... 

Sed li, ekscitite: 

— Ha! Jen trovita! Ni demandos ĉe la suba 
spicejo, kie ankaŭ ili faras siajn aĉetadojn... 

— Jes ja, Bona ideo! Iru tuj! 

Kure malsuprenirante la ŝtuparon, li eniris 
la vendejon: 

— Bonan tagon, najbaro. Ĉu vi povus 
informi min pri la unua nomo de la 
konsiliano? 

— Momenton... — li serĉis en sia vendo- 
listo. — Jen... Moseo... Li estas Moseo Torres! 

— Dankege! — kaj Justino ekiris tuj al la 
preĝejo. 


* * * 


— Mi neniam toleras 
insultojn de iu ajn! — 
aŭdiĝis la voĉo de la 
konsiliano. 

— Ĉu vi nomas min 
Judaso, mia baptano? 

— ĉagrenplene balbutis 
Justino. 

La prioro stariĝis klopodante kvietigi tiun 
tempeston: 

— Estas nenio, sinjoroj, nur mis- 

kompreno... 

— Ĉu nenio? Ba! Vi ŝercas, ĉu? Ho, nenio! 

— kriadis la baptopatro. 

— Sed... kio okazis paĉjo? — demandis la 
fraŭlina kvaropo Torres. 

— Ĉi tiu sinjoro invitis min, kiel 
baptopatron de lia filo, devigis min fari 
elspezojn... ĝeniĝi... kaj fine insultis min! 

— Mi petas de vi pardonon, mia baptano... 

— Nu, malbone... malbone!... mi jam diris! 
Mi ne plu permesas ke vi min nomu 
baptano!... Inter ni ne plu io ajn komuna!... 

— Eĉ nek mia filo, sinjoro konsiliano? — 
emociigita plendis Justino. 

— Sed kio okazis? — ĥora demando de la 
virinoj. 

— Ĉi tiu sinjoro aŭdacis moknomi min 
Moseo. — finfine klarigis la ĉagreniĝinto. 

— Sed sinjoro konsiliano, Moseo estis 
kardinalo-patriarko! — rimarkis la pastro. 

— Jen veraĵo! — apogis Justino. — Moseo 
estis kardinalo-patriarko... 

— Sed kio malbona estas pri tiu nomo? — 
demandis la pastro. 

Sabino, milde rigardante per siaj grandaj 
malhelaj okuloj, klarigis: 

— Jen!... Kiam mia patro deĵoris en la 
mararmeo, li akcidente defalis de boato, sed 
oni sukcesis tuj savi lin de enakviĝo, kaj pro 
tio oni moknomis lin Moseo, kion li tute 
neniam ŝatis. Jen!... ft 

UNIVERSALAJ KONGRESOJ DE ESPERANTO 


Djalma Pessata 


1906 

2-a Universala Kongreso de Esperanto 



Loko: Ĝenevo, Svislando 

Dato: 28-a de aŭgusto ĝis 2-a de septembro 

Aliĝintoj: 818 

Dum la Dua Universala Kongreso estis formata 

Konstanta Komitato de la Kongreso (KKK), 
kiu konsistis el Internacia Organiza Komitato 
(OK), elektita de ĉiu kongreso por prepari la 
sekvan; el Loka Komitato, kies tasko estis helpi 
al ĝi por difinitaj lokaj taskoj; kaj el Konstanta 
Generala Sekretariejo de la Kongresoj, je 
dispono de la Internacia Organiza Komitato. 



www.esperantopt.com 


Jen unu el la plej belaj el ĉiuj kongresejoj, la 
VVilson-Palaco, en Ĝenevo, Svislando, kie 
okazis la 2-a UK. Sube, propaganda poŝtkarto pri 
la 2-a UK. En ĝi, kongresanoj malakceptas la 
helpon de tradukisto, ĉar ili ja parolas 
Esperanton. 

KURIOZAĴOJ PRI LA 2-A UK 

► En 1906 Zamenhof jam montris sin konscia pri la misio de Esperanto rilate al mondaj 
konfliktoj. En sia parolado dum la 2-a UK li diris: "Nun, kiam en diversaj lokoj de la mondo la 
batalado inter la gentoj fariĝis tiel kruela, ni, esperantistoj, devas labori pli energie ol iam". 

► En tiu kongreso estis incidento kun hispana militisto, ĉar li prezentiĝis nome de la kataluna 
nacio, aŭtonoma regiono de Hispanio. 

► Edmond Privat estis nur 16-jaraĝa, kiam li partoprenis en la 1-a UK. 

En la sekva jaro, li jam estis la ĉefa organizinto de la 2-a UK. 

► Dum la 2-a UK, okazis ŝipa promenado sur la urba lago Lemano. Dum 
la promenado, kiam oni demandis pri la opinio de Kazimierz Bein (KaBe) 
pri la baldaŭa venko de Esperanto, li respondis: "Unue la esperantistoj 
devas lerni Esperanton". 

► La unua glumarko kun dato aperis en 1906 por la 2-a UK. 

► En 1906 aperis la broŝuro "La Homaranismo", de Ludoviko Zamenhof. 

► La eminenta lingvisto Ferdinand de Saussure (foto apude) ne partoprenis la duan UK-on en 
Ĝenevo pro la timo iel kompromiti sian pozicion kaj famon de lingvisto, kvankam li havis 
simpation rilate Esperanton. 



TEATRAJOJ PREZENTITAJ EN LA 2-A UK 



► La letero de rekomendo - de Max Maurey, kun la 



partopreno de Leono Zamenhof (foto maldekstre), frato 



de Ludoviko Zamenhof; 



► La floro de 1' pasinto - de Edmondo de Amicis, kun 

Miŭ 

Edmond Privat (foto dekstre) kaj Rosa Junck; 

r 

a 

► Agrabla surprizo - de VVilhelm Frerking; 

► Pipamanto kaj Senhejmulo - de Federico Pujula y 

fcj» 


Valles. 



INTERNACIA RUĜA KRUCO EN ĜENEVO 

La esperantista kongreso de Ĝenevo (1906) 
unuanime akceptis la sekvantan dezir- 
esprimon, kiun publikigis la Internacia Bulteno 
de la Societoj de la Ruĝa Kruco en 1906: 

"La esperantistoj, kunvenintaj en kongreso en 
Ĝenevo, konsiderante ke ĉiu malsanulo aŭ 
vundito de batalkampo, kia ajn estas lia 
nacieco, rajtas la flegadon de la ambulancoj, 
de la kamparaj hospitaloj kaj de ĉiu establejo 
sur kiu flirtas la flageto de la Ruĝa Kruco (...) 
esprimis la deziron, ke la internacia helplingvo 
Esperanto estu konata, se ne de ĉiuj, almenaŭ 
de la plejmulto el la personoj alvokataj fari aŭ 
ricevi flegadon de la Societoj de la Ruĝa 

Kruco. Por atingi tiun celon, estos necese: 

1-e ke la anglaj esperantistoj uzu sian tutan influon apud la Organiza Komitato de la venonta 
Internacia Konferenco de la Ruĝa Kruco por ke la demando pri la lingvo Esperanto estu 
enmetita en la programo de la pridiskutotaj demandoj dum unu el la seancoj; 

2- e ke unu aŭ pluraj esperantistoj de ĉiu nacio prezentu kaj subtenu, aŭ prezentigu aŭ subtenu 
tiun demandon al la Konferenco de Londono; 

3- e ke la propagando estu plej aktiva en la societoj de sekurado al ja vunditoj kaj ke la 
esperantistoj de ĉiu nacio, membroj de la Ruĝa Kruco, kuracistoj, ĥirurgoj, farmaciistoj, 
ĉiugradaj militistoj, laŭeble plej bone strebu por organizi prelegojn pri kaj kursoj de 
Esperanto." 

PAPO PIO LA 10-A BENAS LA 2-AN UK-ON 


La Papo Pio La 10-a (foto dekstre) estis la unua 
papo, kiu aŭdience akceptis esperantistojn. Tiu 
aŭdienco okazis en junio 1906. La esperantistoj 
prezentis al li jarkolekton de la revuo "Espero 
Katolika". En la frontpaĝo de la unua eldono, 

Pio La 10-a legis laŭtvoĉe poemon de la litova 
pastro kaj poeto Aleksandro Dombrovski, 
dirante ke li komprenis ĉion. La Papo fariĝis 
entuziasma pri Esperanto kaj sendis al la 
redaktoro de la revuo "Espero Katolika", Emile 
Peltier (foto maldekstre), benon, kiu estis 
anoncita dum la 2-a Universala Kongreso de 
Esperanto, en Ĝenevo, en la jaro 1906, meze de tondraj aplaŭdoj, ankaŭ de protestantoj kaj 
eĉ de liber-pensuloj. 




EMINENTA BRAZILANO EN LA 2-A UK 


Jose Joaquim de Campos da Costa Medeiros e Albuquerque (1867- 
1934) estis eminenta brazila ĵurnalisto, profesoro, politikisto, poeto, 
teatra verkisto, rakontisto, romanisto, oratoro, eseisto kaj memor- 
verkisto. Li verkis la himnon "Himno al la Proklamado de la 
Respubliko" kaj estas la fondinto de la Seĝo 22 de la Brazila 
Beletristika Akademio. Li ankaŭ laboris, por ke la brazila registaro 
deklaru Esperanton "klara lingvo por telegrafo". 

Li ne nur estis fervora propagandisto de Esperanto, sed dum certa 
tempo eĉ partoprenis en la movado. En 1906 li partoprenis en la 2-a 
Universala Kongreso de Esperanto okazinta en Ĝenevo, kaj en 1907 li 
fariĝis prezidanto de la Brazila Klubo de Esperanto. 



LA NEŬTRALECO DE LA KONGRESOJ DE ESPERANTO 


En 1906, la Lingva Komitato, kies prezidanto estis Sven Krikortz (foto 
dekstre), fondis la Konstantan Kongresan Komitaton, kiu aprobis la 
Deklaracion pri la Neŭtraleco de la Kongresoj. 

El tiu deklaracio, sennaciistoj zorge notis la agnoskon, "ke la ĝenerala 
alpreno de helpa lingvo internacia havos, eble post longa tempo, gravajn 
kaj tre fruktoportajn konsekvencojn por la vivo de la popoloj, en la 
politika, religia kaj sociala kampoj". Q 

Joao Jose Santos 

verkis la tekstojn 

tradukis el la mezepoka portugala 


GENERALA POEMARO 

La Ĝenerala Poemaro, de Garsio Rezendo 
\ publikita de la aŭtoro en 1516, arigas la 
plej grandan parton de la portugallingvaj 
poemoj verkitaj inter la fino de la Mezepoko 
kaj la komenco de la portugalia Renesanco 1 2 . 
En ĝi brilas preskaŭ 300 poetoj kaj floras 
ĉirkaŭ 1,000 poemoj. Garsio Rezendo mem 
tie publikis siajn famajn strofojn honore al la 
morto de Don Ineso Kastro 3 . 

Multaj el tiuj poemoj estas verkitaj en la 
kastilia, kaj multaj en la portugala. Fakte la 
portugalia kortego ĉiam estis dulingva, kaj 
portugala kaj kastilia, ĉar la portugaliaj reĝoj 
estis familianoj de la aliaj iberiaj reĝoj 4 . 

La temoj de tiu poezia produktado, kiun 
ofte oni nomas palaca poezio, estas la amo, 
la satiro kaj kelkfoje la historio. 

1 Portugale: Cancioneiro Gerai, de Garcia de Resende. 

2 La Renesanco nur alvenis al Portugalio ĉirkaŭ 150 
jaroj post sia komenco en Italio. 

3 Fama epizodo de la portugalia historio pritraktita de 
Garsio Rezendo, de Antono Ferejro kaj plej majstre 
de Kamonio en La Luzidoj. 

Ineso estis amatino de la princo Don Petro, kiu poste 
estiĝis la reĝo Don Petro La Unua. Ŝi estis helpantino 
de la edzino de I' princo. Don Petro kaj ŝi vivadis 
profundan amon, kaj ŝi naskis gefilojn de la princo. 
Pro politikaj kialoj, oni murdis ŝin. Post entroniĝo, 
Don Petro venĝis ŝin, persekutante la murdistojn, 
kaptante du el ili, sed la tria eskapis. Li kronis ŝin 
reĝine post ŝia morto. 

4 Pri la uzado de la portugala kiel literatura lingvo en la 
tuta Iberio de la 13-a jc., oni legu en La Karavelo n- 
ro 1, sur la paĝo 4. 



Faksimilo el la verko 


GARSIO REZENDO 

Garsio Rezendo naskiĝis en Evoro, la 
ĉefurbo de la portugalia regiono Alenteĝo, 
verŝajne en 1470. Lia nobela origino 
malfermis al li la pordojn de la kortego de 
Don Johano La Dua, en 1490. Unue li estis 
helpanto de la reĝo, kaj poste estiĝis lia 
sekretario ĝis la morto de Don Johano. 

Dum la reĝado de Don Manŭelo, li plu 
laboris en la kortego. En 1498, li akompanis 
la reĝon renkontiĝi kun la hispanaj reĝoj. 
En 1514, li apartenis al senditaro, kiu vizitis 
la papon Leono La Deka. Post du jaroj, li 
ricevis la titolon de hidalgo de la reĝa 
hejmo. Garsio ankaŭ sekretariis la princon 
estiĝontan la reĝo Don Johano La Tria. Li 
emeritiĝis en siajn proprietaĵojn en 
Alenteĝo, kie li mortis, en Evoro, en 1536. 

Garsio Rezendo estas konata kiel 
verkisto, sed ankaŭ la desegnado kaj la 
muziko ne eskapis el lia talento. Li postlasis 
aliajn kvar verkojn kun interesa historia 
valoro: 

Vivo kaj agoj de Don Johano La Dua 
Miksaĵoj kaj historiaj diversaĵoj 
Prelego de la Tri Magaj Reĝoj 
Kurta Memoraĵo pri la Konfeso Q 

Domo de Garsio Rezendo en Evoro. 


Sen tiu esplorado kaj kolektado, tiuj 
poemoj certe estus malaperintaj, kaj 
nuntempe neniu konus la verkojn de la 
tiatempa Portugalio. 

Tamen, Garsio Rezendo, per tiu laboro, ne 
intencis nur savi la poemojn el la tempovoro. 
Li intencis kaj sukcesis persvadi aliajn verki 
kaj publikigi, ĉefe pri la heroaĵoj de la 
portugaloj en la maraj malkovroj. Li jam 
tiam antaŭsentis, ke tia portugalia epoko, 
plena je aventuroj, malkovroj kaj heroaĵoj, 
postulis samnivelan verkon, epopeon, kiun li 
mem konsciis ne kapabli verki, kiel li mem 
asertas en la Prologo de la verko. 

Kvankam sen historia fonto por aserti tion, 
facile oni imagas, ke 24 jaroj post la eldono 
de la Ĝenerala Poemaro, la 15-jaraĝa 
Ludoviko Vazo Kamonio, dum studis la 
klasikajn literaturojn, revis pri verkado de la 
portugala epopeo, sub influo de la ĵusa 
historio, kaj akceptante la defion lanĉitan de 
Garsio Rezendo en la fino de la Prologo de I' 
Ĝenerala Poemaro. Ne nur la decido verki La 
Luzidojn ricevis la influon de Garsio Rezendo. 
Ankaŭ kelkaj epizodoj de la portugalia 
epopeo montras influon de la Ĝenerala 
Poemaro. 

La Prologo de I' Ĝenerala Poemaro ankaŭ 
havas kroman antropologian intereson, ĉar 
en ĝi Garsio asertas, ke la portugaloj ne 
emas verki pri siaj konkeraĵoj, pri siaj 
venkoj, pri siaj sukcesoj. Tiam Garsio pravis, 
kaj liaj asertoj daŭre povas esti aplikataj al la 
nuntempaj portugaloj. 

La kompleta traduko de la Prologo de I' 
Ĝenerala Poemaro, el la tiama portugala, 
publikiĝas sekve. ft 


Prologo 

de I' Ĝenerala Poemaro 5 

Moŝta kaj Plenpova Princo Nia Sinjoro 6 ! 

Tial, ke la natura karaktero de la 
portugaloj estas tia, ke ni neniam skribas pri 
niaj faritaĵoj, kvankam ili estas dignaj je 
vasta postmemorado; do multaj kaj tre 
grandaj faritaĵoj pri militoj, pri paco kaj 
virtoj, pri scienco, pri ruzaĵoj kaj delikataĵoj 
estas forgesotaj. 

Se la verkistoj dezirus vere pritrakti la 
faritaĵojn de Romo kaj Trojo, kaj verki pri ĉiuj 
aliaj antikvaj kronikoj kaj historioj, ili ne 
trovus pli grandajn bravaĵojn, nek pli 
rimarkindajn faritaĵojn, ol tiujn, kiujn oni 
povus verki pri niaj samlandanoj, jen de la 
antikvaj tempoj, jen de la nunaj 7 . 

Tiom da regnoj kaj sinjorejoj, urboj, 
vilaĝoj, kasteloj, tramare kaj tratere longe 
kaj longe trairitaj, prenitaj per la forto de I' 
armiloj! Estis tiom multnombraj la 
kontraŭuloj kaj tiom malmultaj niaj viroj 8 , 
kiuj subtenataj de tiom da laboroj, militoj, 
malsato kaj sieĝoj, tiel foraj de I' espero esti 
savotaj, prenintaj per la forto de I' armiloj 
tiom da partoj de Afriko, regintaj tiom da 
urboj, vilaĝoj, fortikaĵoj, kaj daŭre en milito 
senhalte! En Gvineo, estas multaj gravaj 
reĝoj kaj gravaj sinjoroj niaj vasaloj kaj 
tributitoj. Tiom da partoj de Etiopio, Arabio, 
Persio kaj Hindio, kie tiom da maŭraj reĝoj 


5 La traduko de ĉi tiu teksto de la 16-a jarcento donis 
kelkan laboron, ĉefe pro la sintakso plena je enormaj 
frazoj, kiuj nepre devis esti tranĉataj en la traduko al 
esperanto. Tamen, oni restigis iom de la origina 
sintakso, por doni al la dokumento la spicon de 
antikvaĵo. La interpunkcio devis esti tute refarata, 
ĉar la zamenhofidoj trovus ĝin vere stranga. 

6 Garsio Rezendo alparolas al la tiama princo kaj poste 
reĝo Don Johano La Tria. 

7 La komparo inter la heroaĵoj de la portugaloj kun tiuj 
de la antikvaj popoloj estis uzata ankaŭ de Kamonio 
en la komenco de La Luzidoj. Ĝi estas klasika 
maniero reliefigi la valorojn de la kantataj herooj, 
per komparo kun aliaj agnoskitaj herooj. 

8 La malmulteco de la portugaloj ĉiam donis 
diverstipajn problemojn al la lando. Tiam la 
portugalia imperio enhavis la teritoriojn de Makao, 
Hindio, Timoro, vastajn teritoriojn en Afriko kaj la 
grandan Brazilon. Tiel vasta imperio estis regata kaj 
defendata de popolo, kiu enhavis nur... 1,2 milionon 
da homoj, laŭ la unua homkalkulado farita de Don 
Johano La Tria, en 1527. 

kaj gentioj, kaj gravaj sinjoroj, estiĝis per la 
forto niaj subuloj kaj servistoj, nin pagante 
per altvaloraj oraĵoj kaj tributoj, kaj multaj el 
tiuj batalis por ni, sub la flago de Kristo, kun 
niaj kapitanoj, kontraŭ siaj samnaturuloj. 
Konkero de 4,000 leŭgoj tra la maro, 
tiamaniere ke neniuj armeoj de Sultano, nek 
de iu ajn granda reĝo aŭ sinjoro, kuraĝas 
navigadi pro timo de la niaj. Multaj perdis 
siajn aferojn, rentojn kaj vivojn, dum ni 
prenis tiom da regnoj kaj sinjorejoj, gvidante 
multajn gentojn al la fido al Jesuo Kristo, kaj 
tiuj ricevis la akvon de la sankta baptismo. 
Nu, kaj multaj aliaj rimarkindaj estis la 
faritaĵoj ne priskribeblaj en malmultaj linioj 9 . 

Ĉiuj ĉi tiuj faritaĵoj, kaj multaj aliaj 
alispecaj, ne estas diskonigataj, kiel ili estus, 
se gento de alia nacio ilin estus farintaj. La 
kaŭzo de ĉi tio estas la individua troa 
memfidemo [de la portugaloj] 10 , kiu ne lasas 
al ili konfesi, ke la aliulaj faritaĵoj [de siaj 
samlandanojj kaj talentoj eble pli grandas ol 
la liaj n . 

Kaj precize pro tiu kaŭzo, Tre Altranga kaj 
Plenpova Princol, multaj distraĵoj kaj 
delikataĵoj perdiĝis, sen postinformoj pri ili, 
en kiuj estas la lirika arto, ĉiam tre estimata, 
kaj per tio Nia Sinjoro estas laŭdata, kiel en 
la himnoj kaj kantikoj, kantitaj en la Sankta 
Preĝejo, kiujn oni vidos ĉi tie 12 . 


9 Kelkaj el tiuj fieroj estas evidente barbaraj al niaj 
hodiaŭaj okuloj de esperantistoj, sed kelkaj 
politikistoj ankoraŭ nuntempe fieras pri la samo. 

10 Garsio parolas pri la troa memfido de la portugaloj. 
La troo konsistas el vanto kaj fiero, kiu perdigas 
multajn, kaj ofte la propran landon. Alia trajto de la 
portugaloj estas la konstanta kritikemo al la propra 
lando kaj ties landanoj. Ŝajnas, ke la tuta popolo 
sopiras al platona homidealo, kiun nek la portugaloj 
nek iu ajn popolo kapablas atingi. Kiam portugalo 
identigas similajn difektojn en la aliaj popoloj, 
ekhavas lucidan momenton, komprenante ke niaj 
difektoj eĉ estas malpli gravaj. Kaj tiel, inter la 
neŭrozo kaj la psikozo, mia povra kaj heroa lando 
pluvivas de antaŭ pli ol 850 jaroj. 

11 Mikso de memfido, vanto, fiero kaj envio. En la 
portugala, oni nomas tion mesquinhez. 

La tekstoj, kiuj aperas inter rektaj krampoj, estas 
aldonoj de la esperanto-tradukisto, por pli bona 
kompreno de la teksto, kies interpreto en la 
mezepoka portugala ne estas senduba. 

12 Mezepoka etoso. La katolika eklezio kaj la religia vivo 
regas la tutan socion. Plejparto de la portugaliaj 
reĝoj havis absolutan povon, sed ofte super ili plej 
ordonis la katolika sistemo, en kiu la Inkvizicio havis 
la tropovon konatan de ĉiuj. 


Tiel, oni konas la historiaĵojn pri multaj 
imperiestroj, reĝoj kaj memorindaj homoj, 
kaj per la rakontado kaj per la lirikado 13 . En 
la kortegoj de I' grandaj princoj estas tre 
necesaj la ĝentilaj kaj priamaj lirikaĵoj, 
surĉevalaj turniroj kaj skeĉoj 14 . Ankaŭ 
gravas, ke estu ridindigitaj per lirikaĵoj tiuj, 
kies agoj tion meritas, estantaj ili, tiel, 
punitaj kaj admonitaj, kiel oni legos en ĉi tiu 
libro 1S . 

Se oni ne povus repreni la perditajn 
verkojn de niaj foririntoj, kaj tiujn de la 
nuntempuloj, tiuj grandaj poetoj, kiuj estis 
disigitaj, ne famiĝus tiom kiom nun. 

Sinjoro, pri la aliaj grandaj aferoj 16 , ilia 
grandeco kaj mia mallerteco ne permesas al 
mi ilin tuŝi 17 . Sed, pri ĉi tiuj aferoj, pli 
malgrandaj, mi satigas mian malnovan 
deziron fari por Via Moŝta Persono ion, kiu 
amuzu kaj distru vin. Tial, mi arigis kelkajn 
pasintajn kaj nuntempajn verkojn kaj ordigis 
ilin en ĉi tiun libron. Pli grave ol montri ilin, 
estas, ke la plej sciantaj viglu kaj ekverku, 
kondukante en la postmemoron la aliajn 
grandajn faritaĵojn, pri kiuj mi ne dignas uzi 
mian plumon 18 . £2 


13 La mezepoka portugala esprimo de la origina teksto 
estas rimance e trovas. 

La iberia rimance, xacara aŭ solau estas simila al la 
eŭropa balado. Temas pri kantata rakontada poemo, 
kiu disvastiĝas parole, kaj kelkfoje estis skribata. En 
ĉi tiu tekstero, kio gravas ne estas la ĝenra precizigo, 
sed la dikotomio inter rakonta ĝenro kaj lirika ĝenro, 
laŭ la klasika modelo. 

14 En diversaj teksteroj vidiĝas la psikologia kaj socia 
zorgoj de Garsio Rezendo, homo kies funkcioj en la 
kortego ne estis nur la amuzaj, sed ankaŭ politikaj, 
administraj kaj militaj. 

Skeĉoj estas la traduko por la portugala momos. En 
ĉi tiu teksto, mi preferis ĝeneralajn vortojn tuj 
kompreneblajn de la esperanta leganto. Por pli 
profunda literatura kompreno de la teksto, kie aperas 
mencioj de diversaj literaturaj subĝenroj, la leganto 
devas preni la originaĵon, malfacile anstataŭigeblan 
de iu ajn traduko, eĉ se tre bona. Tio estas valida por 
ĉiu ajn literatura teksto. 

15 La edukiva rolo de la literaturo trapasas la tutan 
Prologon. La ideo, ke la ĉefa rolo de esperanto estas 
partopreni en la kreado de pli bona mondo, finfine 
enkadriĝas en la edukiva rolo de la literaturo kaj 
ĝenerale de la arto. 

16 Aludo al epopeo. Teksto-nigrigo de la tradukisto. 

17 Modesta teniĝo de Garsio, kiu konsciis pri siaj limoj. 

18 Incito al la verkado de epopeo samvalora kiel la 
portugaliaj faritaĵoj, inter kiuj la maraj malkovroj. 

Fotoraporteto... 

Evoro 

Sude de Lisbono, la plej granda portugalia regiono, Alenteĝo, 
etendiĝas ebena kaj trankvila. En ĝi la tempo haltas, la konversacioj 
longiĝas, kaj la siesto nepras pro la altaj someraj temperaturoj. Ĉi tie 
la portugala lingvo treniĝas en senhastaj buŝoj, kiuj lante 1 gustumas 
apetitigajn vinojn, ravajn fromaĝojn, plejbongustajn porkaĵojn kaj 
mirindan panon. Ĝia ĉefurbo estas Evoro, kie naskiĝis Garcia de 
Resende, kaj ankaŭ la dua plej olda portugalia universitato en 1537. 
50km nordoriente de Evoro, en Estremozo, eldoniĝas La Karavelo. Q 

tekstoj kaj fotoj de Joao Jose Santos 



La romiana templo "Templo de Diana 



La centro de Evoro, "Praga do Giraldo". 



Evoro. 

1 malrapide (lanta = malrapida) 

